**Kúpna zmluva č. 1/2020/6**

Obec Štiavnické Bane,

Sídlo: Štiavnické Bane č. 1, 969 81 Štiavnické Bane

IČO: 00321028

Štátna príslušnosť:

Bankové spojenie: 1418788020/5600 – IBAN: SK77 5600 0000 0014 1878 8020 – Prima banka a.s.

zastúpená starostom obce Stanislavom Neuschlom

ako predávajúci na strane jednej (ďalej len ,, **Predávajúci** “ )

**a**

Radoslav Mego , rod. Mego

trvale bytom: Učiteľská 1487/12, Banská Štiavnica 969 01

rodné číslo: 760828/7500

dátum narodenia: 28.08.1976

Štátna príslušnosť: slovenská

a

Andrea Megová, rod. Nováková

trvale bytom: Učiteľská 1487/12, Banská Štiavnica 969 01

rodné číslo: 795105/8368

dátum narodenia: 05.01.1979

Štátna príslušnosť: slovenská

ako kupujúci na strane druhej (ďalej len ,, **Kupujúci** “ a spolu s Predávajúcim ďalej len ,, **Zmluvné strany** “)

*uzatvárajú v zmysle ust. § 588 a nasl. Občianskeho zákonníka túto*

**kúpnu zmluvu** (ďalej len ,, **Zmluva**”):

**Článok I.**

Predávajúci je výlučným vlastníkom nehnuteľnosti, v katastrálnom území Štiavnické Bane, evidovanej na liste vlastníctva č. 2, vedenom Okresným úrad Banská Štiavnica, katastrálny odbor, a to pozemok CKN , parcelné číslo 1535/75 o výmere 255m2 – zastavané plochy a nádvoria . (ďalej len ,, **Nehnuteľnosť** “ alebo ,, **Predmet kúpy** “).

**Článok II.**

Predávajúci predáva nehnuteľnosť v katastrálnom území obce Štiavnické Bane uvedenú v článku I. tejto kúpnej zmluvy a kupujúci kupujú predmet zmluvy do bezpodielového spoluvlastníctva manželov v podiele 1/1, za dohodnutú kúpnu cenu uvedenú v čl. IV, tejto zmluvy.

Predaj sa uskutočňuje podľa § 9a ods. 1 písm. a) zákona č. 138/1991 Zb. o majetku obcí v znení neskorších noviel ako výsledok priameho predaja.

**Článok III.**

Prevod nehnuteľnosti uvedenej v článku I. tejto zmluvy formou priameho predaja v súlade s § 9a ods.1 písm. a) zákona č. 138/1991 Zb. o majetku obcí, v znení neskorších predpisov a podľa § 281 a nasl. Obchodného zákonníka, v znení neskorších predpisov schválilo Obecné zastupiteľstvo v Štiavnických Baniach na svojom zasadnutí dňa 10.03.2020 uznesením č.4/2020.

Obecné zastupiteľstvo v Štiavnických Baniach v súlade s § 9a ods.1 písm.a) zákona č. 138/1991 Zb., o majetku obcí v znení neskorších predpisov na zasadnutí dňa 16.12.2019 uznesením č. 46/2019 schválilo podmienky priameho predaja.

**Článok IV.**

Obec Štiavnické Bane , zastúpená starostom obce Stanislavom Neuschlom, predáva nehnuteľnosť uvedenú v čl. I. tejto kúpnej zmluvy za dohodnutú kúpnu cenu : 2 805,-€ (ďalej len ,,**Kúpna cena**”), ktorá bude zaplatená Predávajúcemu bezhotovostným prevodom na jeho účet uvedený v záhlaví Kúpnej zmluvy. Spolu s Kúpnou cenou Kupujúci uhradia aj všetky náklady spojené s prevodom nehnuteľnosti a tiež správny poplatok na podanie návrhu na vklad do KN vo výške 66,- €.

Kúpnu cenu Kupujúci zaplatia najneskôr v deň podpísania Zmluvy obidvomi Zmluvnými stranami.

**Článok V.**

1. Zmluvné strany sa zaväzujú pravdivo informovať o dôležitých otázkach prevodu Predmetu kúpy podľa Zmluvy, a to vrátane vyhlásení uvedených nižšie.
2. Zmluvné strany prehlasujú, že ich zmluvná voľnosť nie je ničím obmedzená a nie sú im známe žiadne okolnosti, ktoré by túto voľnosť obmedzovali.
3. Predávajúci prehlasuje, že je oprávnený s Nehnuteľnosťou nakladať v plnom rozsahu.
4. Predávajúci ďalej prehlasuje, že jeho vlastnícke právo k Nehnuteľnosti nie je ničím obmedzené a na Nehnuteľnosti neviaznu žiadne záložné práva, vecné bremená, ťarchy, dlhy, nájomné práva a ani žiadne iné práva (nároky) tretích osôb.
5. Zmluvné strany prehlasujú, že im nie sú známe žiadne okolnosti, ktoré by mali za následok neplatnosť Zmluvy, alebo by mohli ohroziť platnosť Zmluvy alebo riadne plnenie ich povinností a záväzkov podľa Zmluvy.
6. Predávajúci prehlasuje, že na Nehnuteľnosť neuzavrel s akoukoľvek treťou osobou žiadnu kúpnu zmluvu, darovaciu zmluvu, zmluvu o budúcej zmluve ani inú zmluvu, ktorou by sa zaviazal previesť vlastnícke práva k Nehnuteľnosti, nájomnú zmluvu ako ani žiadnu inú zmluvu s treťou osobou.
7. Ak sa preukáže nepravdivosť niektorého z vyhlásení daného niektorou Zmluvnou stranou v Zmluve alebo ak niektorá Zmluvná strana poruší niektorú z povinností uvedených v Zmluve, zaväzuje sa nahradiť druhej Zmluvnej strane škodu v celom rozsahu, ktorá dotknutej strane vznikla. Právo dotknutej Zmluvnej strany odstúpiť od Zmluvy tým nie je dotknuté.

**Článok VI.**

1. Zmluvné strany sa dohodli, že návrh na vklad vlastníckeho práva k Predmetu kúpy do katastra nehnuteľností v prospech Kupujúcich na základe Zmluvy podá príslušnému katastrálnemu odboru Okresného úradu Predávajúci najneskôr do 10 dní od podpísania Zmluvy obidvomi zmluvnými stranami.
2. Zmluvné strany berú na vedomie, že podpísaním Zmluvy sú svojimi zmluvnými prejavmi viazané až do rozhodnutia Okresného úradu Banská Štiavnica, katastrálny odbor, o povolení alebo zamietnutí vkladu vlastníckeho práva k Predmetu kúpy v prospech Kupujúcich.
3. Zmluvné strany berú na vedomie, že vlastnícke právo k Predmetu kúpy nadobudnú Kupujúci až vkladom do katastra nehnuteľností vedeného príslušným katastrálnym úradom a právne účinky vkladu do katastra nehnuteľností vznikajú na základe právoplatného rozhodnutia Okresného úradu Banská Štiavnica, katastrálny odbor, o jeho povolení.
4. V prípade, ak by príslušný Okresný úrad, katastrálny odbor, rozhodol o zamietnutí alebo o zastavení konania o návrhu na vklad vlastníckeho práva do katastra nehnuteľností podľa Zmluvy v prospech Kupujúcich, zmluvné strany sú povinné podpísať novú zmluvu o prevode vlastníckeho práva k Predmetu kúpy za podmienok dojednaných v Zmluve.
5. Ak príslušný Okresný úrad, katastrálny odbor, preruší konanie o návrhu na vklad vlastníckeho práva do katastra nehnuteľností podľa Zmluvy v prospech Kupujúcich, zmluvné strany sú povinné poskytnúť súčinnosť druhej zmluvnej strane a odstrániť nedostatky Zmluvy a návrhu na vklad vlastníckeho práva do katastra nehnuteľností, prípadne jeho príloh.

**Článok VI.**

**Záverečné ustanovenia**

1. Kupujúci týmto udeľujú plnú moc predávajúcemu na podanie návrhu na vklad vlastníckeho práva do katastra nehnuteľností na Okresnom úrade Banská Štiavnica, katastrálny odbor, ako aj na prípadné dopĺňanie návrhu na vklad, nahliadanie do spisu, podávanie informácii a na zastupovanie počas konania o vklade vlastníckeho práva do katastra nehnuteľností. Predávajúci toto splnomocnenie v plnom rozsahu prijíma. Kupujúci súhlasia so spracovaním osobných údajov v zmysle Nariadenia /EÚ/ 2016/679/GDPR/ a zákona č. 18/2018 Z.z. o ochrane osobných údajov, a so zverejnením tejto zmluvy podľa zákona č. 211/2000 Z.z. o slobodnom prístupe k informáciám, v znení neskorších noviel.
2. Zmluvné strany podpisom Zmluvy zároveň potvrdzujú, že právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.
3. Vo veciach neupravených Zmluvou sa zmluvný vzťah spravuje príslušnými ustanoveniami Občianskeho zákonníka.
4. Ak niektoré ustanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.
5. Účastníci zmluvy berú na vedomie, že zmluva nadobúda platnosť dňom jej podpísania oboma zmluvnými stranami. V zmysle zákona NR SR č. 162/1995 Z.z. /katastrálny zákon/ § 31, bod 6 rozhodnutie o povolení vkladu nadobúda právoplatnosť dňom jeho vyznačenia, kedy bude založený list vlastníctva v ktorom budú kupujúci označení ako bezpodieloví spoluvlastníci v podiele 1/1.
6. Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.
7. Zmluva je vyhotovená v piatich rovnopisoch, a to dva rovnopisy pre príslušný Okresný úrad, katastrálny odbor, dva rovnopisy pre Predávajúceho a jeden rovnopis pre Kupujúcich.
8. Zmluva nadobúda platnosť dňom jej podpisu a účinnosť dňom nasledujúcim po dni jej zverejnenia. Účinky prevodu vlastníckeho práva k Predmetu kúpy podľa Zmluvy nastávajú dňom právoplatnosti rozhodnutia Okresného úradu Banská Štiavnica, katastrálny odbor, o povolení vkladu vlastníckeho práva v prospech Kupujúcich k Predmetu kúpy do katastra nehnuteľností v Slovenskej republike.
9. Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Štiavnických Baniach, dňa ...............................

**Predávajúci: Kupujúci:**

**........................................ ........................................**

**Stanislav Neuschl, starosta obce Radoslav Mego**

**........................................**

**Andrea Megová**